У С Т А В

НА НАРОДНО ЧИТАЛИЩЕ ,,АНТОН ПОПОВ-1952’’С.СКРЪТ,ОБЩ.ПЕТРИЧ,ОБЛ.БЛАГОЕВГРАД

ГЛАВА ПЪРВА

ОБЩИ ПОЛОЖЕНИЯ

Чл.1. Читалището е самостоятелно самоуправляващо се културно-просветно сдружение в селото,което изпълнява и държавни културно-просветни задачи.То е изградено и работи по принципите на демократизма и доброволността.

Чл.2. Читалището не е политическа организация.В неговата дейност могат да участват всички физически лица без ограничения за възраст,пол,политически и религиозни възгледи и самосъзнание.

Чл.3. Читалището работи в тясно взаимодействие с училището,обществени и други организаций,които извършват културно просветна работа.

Чл.4. Читалището е юридическо лице с нестопаска цел.

ГЛАВА ВТОРА

ЦЕЛИ И ЗАДАЧИ

Чл.5. Целта на читалището е да задоволява културните интереси и потребности на населението.

Чл.6. Читалището осъществява своите цели и задачи чрез различни форми и средства като:

а/ общодостъпна библиотека;

б/ самодейни колективи,школи,кръжоци и курсове по изкуствата и за изучаване на чужди езици;

в/ музейни сбирки и художествени;

г/ организиране,празненства,концерти и чествания;

д/ кино,видеоклубове и дискотеки;

е/ подържане и обогатяване на местните обичай и традиций;

ж/ извършване и на допълнителни дейноисти,подпомагащи изпълнението на основните задачи,с изключение на използването на читалищната сграда за клубове с политически интереси и цели,за обсебването му от религиозни секти и други дейности противоречащи на добрите нрави,националното самосъзнание и традицик;

з/ Читалището неможе да организира или да предоставя имуществото си за хазартни игри и нощни заведения;

и/ осигуряване на достъп до информация;

й/ предоставяне на компютърни и интернет услуги;

ГЛАВА ТРЕТА

УЧРЕДЯВАНЕ И ЧЛЕНСТВО

Чл.7. Читалището се учередява на събрание,на което присъстуват най-малко 50/педесет/дееспособни физически лица.

Чл.8. Членовете на читалищщето са интелектуални,колективни и почетни.

ал.1. Действителните членове са дееспособни лица,плащат редовно членски внос и имат право на глас.

ал.2. Спомагателни членове са деца под 18 години,нямат право да избират и да бъдат избирани в читалищното настоятелство и имат съвещателен глас.

ал.3. Колективните членове съдействат за осъществяване целите на читалището,подпомагат дейностите,подържането и обогатяването на материалната база и имат право на един глас.Колективни членове могат да бъдат:

а/ Професионални организаций;

б/ Стопански организаций;

в/ Търговски дружества;

г/ Коопераций и сдружения;

д/ Културно-просветни и любителски клубове и творчески колективи;

ал.4. Почетни членове могат да бъдат граждани с особени заслуги към читалищщето.

Чл.9. Действителните и почетни членове на читалището имат:

а/ да избират и да бъдат избирани в ръководните им органи;

б/ да участват в обсъждането на всички въпроси от дейността на читалището;

в/ да получават информация за работата на ръководните им органи;

Чл.10. Членовете на читалището са длъжни:

а/ спазват устава;

б/ плащат определения членски внос;

в/ да пазят и обогатят читалищното имущество;

ГЛАВА ЧЕТВЪРТА

ОРГАНИ НА САМОУПРАВЛЕНИЕ

Чл.11. Органи на читалището са:

а/ Общото събрание;

б/ Настоятелството;

в/ Проверителната комисия;

Чл.12.

ал.1. Върховен орган на читалището е Общото събрание и неговите членове,които трябва да са най-малко 50/педесет/ на брой.

ал.2. Общото събрание на читалището се състои от всички членове на читалището,имащи право на глас.

Чл.13. Общото събрание:

а/ изменя и допълва устава;

б/ избира и освобождава членове на Настоятелството,Проверителната комисия и Председателя;

в/ приема вътрешни актове,необходими за организационната дейност на читалището;

г/ приема основни насоки на дейността на читалището;

д/ взема решения за членуване или за прекратяване на членството в читалищния съюз;

е/ приема бюджета на читалището;

ж/ приема годишния отчет;

з/ определя размера на членския внос;

и/ отменя решения на ръководните органи на читалището;

й/ взема решения за прекратяване на читалището;

к/ взема решения за отнасяне до съда на незаконосъобразни действия на ръководството или отделни читалищни членове;

Чл.14. Редовно Общо събрание се свиква от Настоятелството най-малко веднъж годишно. Извъредно Общо събрание се свиква по решение на Настоятелстово,по искане на Проверителната комисия или на една трета от членовете на читалището.

а/ поканата за събрание трябва да съдържа дневния ред,датата,часа и мястото на провеждането му и кой го свиква.Същата трябва да бъде получена не по-късно от седем дни преди датата за провеждане на събранието.В същия този срок на общодостъпно място трябва да бъде обявено и съобщение за събранието.

б/ Общото събрание е законно,ако присъствуват най-малко половината от имащите право на глас членове на читалището.При липсва на кворум събранието се насрочва за друга дата,не по-рано от една седмица.Тогава събранието е законно,колкото и членове да се яват.

в/ Решенията по член чл.13,точка /а,и,й/се вземат с мнозинство най-малко две трети от всички членове.Останалите решения се взимат с мнозинство повече от половината от присъстуващите членове.

Чл.15

ал.1. Ръководен орган на читалището между Общите събрания е Настоятелството, което се състои от най-малко трима членове,избрани за срок от три години.Същите не трябва да имат роднински връзки по права и сребрена линия до четвърта степен.Промени в неговия състав могат да се правят и на общите годишни инзвъредни събрания.

ал.2. Настоятелството:

а/ свиква Общото събрание;

б/ осигурява изпълнението на решенията на Общото събрание;

в/ подготвя и внася в Общото събрание проект за бюджетана читалището и го утвърждава;

г/ подготвя и внася в Общото събрание отчет за работата на читалището;

д/ назначава секретаря и утвърждава длъжностната му характеристика;

ал.3. Настоятелството взема решения с мнозинство повече от половината на членовете си.

Чл.16. Председателя на читалището е член на Настоятелството исе избира от общото събрание за срок от 3 години и по решение на Общото събрание да има право на повече от два мандата и работи на обществени начала.

а/ организира дейността на читалището съобразно закона,устава и решенията на Общото събрание;

б/ представлява читалището;

в/ свиква и ръководи заседанията на Настоятелството и представлява Общото събрание;

г/ ръководи текущата дейност на читалището;

д/ отчита дейността си пред настоятелството;

Чл.17. Секретарят на читалището е щатният организатор на основната и текущата му дейност.

ал.1. Член е на настоятелството и участвува в изпълнението на решенията на настоятелството.

ал.2. Представлява читалището заедно и поотделно с председателя.

ал.3. Секретаря на читалището работи по безсрочен трудов договор.

ал.4. С изтичане на мандата на едно Настоятелство договора на секретарят не се прекратява.

ал.5. Секретарят не може да е в роднински връзки с членовете на настоятелството,и на проверителната комисия по права и по съребрена линия до четвърта степен,както и да бъде съпруг/съпруга на председатела на читалището.

Чл.18. Проверителната комисия се избира за срок от 3 години,като се състои най-малко от трима членове.

ал.1. Членоивете на проверителната комисия не могат да бъдат служители в читалището или са роднини на членовете на настоятелството по права линия,съпрузи,братя,сестри и роднини по сватовство от първа степен.

ал.2. Проверителната комисия осъществява контрол върху дейността на настоятелството и председателя на читалището по спазване на закона,устава и решенията на Общото събрание.

ал.3. При констатирани нарушения проверителната комисия уведомява Общото събрание.

Чл.19. Не могат да бъдат избрани за членовете настоятелството,проверителната комисия иза секретари лица,които не са членове на читалището и са осъждани на лишаване от свобода за умишлени престъпления от общ характер.

ГЛАВА ПЕТА

ИМУЩЕСТВО И ФИНАНСИРАНЕ

Чл.20. Имуществото на читалището се състои от сграда и обзавеждане предоставени от държавата във владение или собственост придобита със собствени средства.

Чл.21. Читалището набира средства от следните източници:

а/ членски внос;

б/ културна-просветна дейност;

в/ субсидия от общински и държавния бюджет;

г/ наеми от недвижимо и движимо имущество;

д/ дарения и завещания;

е/ други приходи;

Чл.22. Читалището не може да отчуждава недвижими вещи и да учредява ипотека върху тях.

а/ дължими вещи могат да бъдат отчуждавани или залагани само по решение на настоятелството;

Чл.23. Читалищното настоятелство изготвя годишния отчет за приходите и разходите,които се приемат от Общото събрание.

а/ отчетите за изразходваните от бюджета средства се представят в Общината;

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

1. Читалището има кръгъл печат,с надпис Народно читалище ,,Антон Попов-1952’’ с.Скрът,общ.Петрич,обл.Благоевград.

2. Празник на читалището - 24 май.

3. Читалището е основано през 1952 година.Седалището на същото е с.Скрът,общ.Петрич,обл.Благоевград.

4. Този Устав е приет на 27 Март 1997 година на Общото събрание на членовете на читалище ,,Антон Попов-1952’’- с.Скрът.

5. С този Устав се урежда по нататъшното развитие,управленската дейност,финансова издръжка,стопанисване и цялостния живот на Народно читалище ,,Антон Попов-1952’’.